bg ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr en ja fr de tt ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
Кышкы олимпиадалык оюндардын баскан жолу
Алгачкы жолу олимпиадалык оюндарды өткөрүү боюнча 1911- жылы Будапеште Эл аралык олимпиадалык комитет талкууга алып, бирок айрымдары каршы чыгышкан. Бирок ал каршылыктарга карабастан 1924- жылы Эл аралык олимпиадалык комитеттин кийлигишүүсүнүн негизинде Францияда кышкы олимпиадалык жумалык өтөт. Ал бир жылдан кийин Эл аралык олимпиада комитетинин чечими менен биринчи кышкы олимпиада оюну деген статука ээ болот.
Биринчи кышкы олимпиадалык оюн 1924- жылы Франциянын Шамони деген жеринде 25-январдан 4-февралга чейин болуп өткөн. Бул оюнга жалпысынан 16 өлкөдөн 300 спортчу катышып, күч сынашкан. Ал кезде спотчулардын да спорттун да түрлөрү аз болгон. 300 спортчунун ичинен 16сы гана аялдар болгон жана алар жалгыз гана муз үстүндө коньки тебүүдөн ат салышкан. Франциядан өткөн алгачкы кышкы олимпиадада алгачкы алтын медалды Американын спортчусу Ч. Джутроу тагынган. Калган медалдардын баарын Финляндия менен Норвегиянын спортчулары илип кетишкен.
1928- жылы Швейцариянын Санкт-Мориц шаарында 11-19 февралда болуп өткөн. Бул жолу 25 өлкөдөн 500 спортчу ат салышкан. Мындан сырткары өздөрүнүн мүмкүнчүлүктөрүн сынап көрүү максатында: Германия, Литва, Нидерландия, Эстония жана таптакыр эле кыш көрбөгөн Аргентина, Мексика, Япония да кошулган. Экинчи кышкы олимпиадада алгачкы алтынды норвегиялык Соня Хени деген 16 чыга элек жаш кыз алган.
1932- жылы Американын Лейк-Плэсид шаарында 4-12 - февралда болуп өткөн. Жалпысынан 300 спортчу ат салышып, 17 өлкө катышкан. Америкалык лыжа тепкен спортчулар мурдатан даярдык көрүшүп, өз жеринин коен жаткан жерине чейин өздөштүрүп алгандыктан коньки жана лыжа боюнча мелдеште алтын медалды эч кимге беришкен эмес.
1936- жылы Германиянын Гармиш-Партенкирхен деген жеринде 6-16 - февралга чейин созулган. Жалпысынан 750 спортчу ат салышып, 28 мамлекет катышкан. Мындан сырткары: Австралия, Болгария, Греция, Испания, Турция биринчи жолу сынактан сырткары катышып өз мүмкүнчүлүктөрүн сынап көрүшкөн. Ушул жылы биринчи жолу аялдар жана эркектер арасында тоо лыжачыларынын эстафесасы оюну кошулган.
Бүткүл дүйнөлүк согуштун чыкканына байланыштуу Эл аралык кышкы олимпиада 1936- жылдан 1948- жылга чейин токтотулган. Согуш бүткөндөн кийин 3 жылдан кийин гана бул оюн колго алынып, бешинчи олимпиада Швейцариянын Санкт-Мориц деген жеринде 30 январдан 8 февралда болуп өткөн. 28 өлкөдөн 700 спортчу катышкан. Мындан сырткары: Дания, Исландия, Ливия, Чили, Түштүк Корея мамлекеттери биринчи жолу өз күчтөрүн сынап көрүшкөн. Бул жолу спорттун эки түрү киргизилген
1952- жылы 14-25- февралда Норвегиянын борбор шаары Ослодо болуп өткөн. 30 өлкөдөн 700 спортчу катышып, Жаңы Зеландия, Португалия, Германия да күч сынап көрүшкөн. Бул жолу да норвегиялыктар жерди билгендик кылышып, лыжа оюндарынан алдыңкы орундарды алышкан.
1956-жылы Италиянын Кортина-Д"Ампеццо шаарында 26 январдан 5 февралга чейин болгон. 33 өлкөдөн 900 спортчу күч сынашкан. СССР, Боливия, Иран биринчи жолу катышкан. 1956- жылы кышкы олимпиадалык оюнду телекөрсөтүү аркылуу биринчи жолу түз алып көрсөткөн.
Американын Скво-Вэлли деген жеринде 1960-жылы 18-28 февралга чейин болгон. 31 өлкөдөн 700 спортчу катышкан. Бул олимпиадада биринчи жолу фейерверк атылып, 2,5 миң ырчыдан турган хор ырдалып, эки миң көгүчкөн учурулуп, куралдар атылган ачылыш аземи болгон.
Инсбрук (Австрия), 1964- жылы 19 январдан 9 февралга чейин болуп өткөн. 37 өлкөдөн 1100 спортчу ат салышып, СССРдик спортчу 4 алтын медалга ээ болгон.
Гренобль (Франция), 1968- жыл, 16-18 февраль. 37 өлкөдөн 1100 спортчу ат салышкан. Жалпысынан 600 млн. көрүүчү көз салып турган. Ушул олимпиадада Америкалык спортчу муз үстүндө бийлөөдөн биринчи жолу алтын медалга ээ болуп, "Муз ханышасы" титулуна ээ болгон.
1972- жылы Япониянын Саппоро деген жеринде 3- 13- февралда болуп өткөн. Азия мамлекеттеринин арасынан биринчи жолу Япония өткөргөн. Жалпысынан 35 өлкөдөн 1000 спортчу катышкан. Филиппин өлкөсү алгачкы жолу күчүн сынап көргөн. Ушул оюнда Галина Кулакова деген СССРдин спортчусу лыжа боюнча таймаштан 3 алтын алган.
Инсбрук (Австрия), 1976- жыл, 4-15 февраль.37 өлкө, 1000 спортчу катышкан. Негизи бул кышкы олимпиадалык оюнду Америка өткөрмөк. Бирок алар өткөрүүдөн баш тартышкандыктан Инсбрук алган.
Американын Лейк-Плэсид деген жеринде 1980- жылы 13-24 февралда болуп өткөн. 37 өлкөдөн 1000 спортчу ат салышып, америкалык конькичи Эрик Хайден 5 алтын утуп рекорд койгон.
1984- жылы 8-19- февралда Югославиянын Сараево деген жеринде 1300 спортчунун катышуусунда болуп өткөн. Буга 49 өлкө катышкан. 25 медалга СССР ээ болсо, 9 алтын медаль менен Германия биринчиликти алып кеткен.
1988- жылы 13-28- февралда Канаданын Калгари деген жеринде 1400 спортчунун катышуусунда болгон. Бул жолу 57 өлкө катышкан.
1992- жылы 8-23- февралда Францияда болуп өткөн. Жалпысынан 64 өлкөдөн 1800дөн ашык спортчу ат салышкан. СССР кулагандыктан Латвия, Литва, Эстония өз алдынча команда менен катышышкан. Бул олимпиадада эң жаш спортчу 16 жаштагы Тони Ниеминен болгон.
1994- жылы 12- 27- февралда Норвегияда болуп өткөн. 67 өлкөдөн 1700 спротчу ат салышкан. Ушул жолу Орусия биринчи жолу өз алдынча команда менен катышып, 11 алтын медалга ээ болушкан.
1998- жылы 7- 22 - февралда Японияда болгон. 72 өлкөдөн 2000 спортчу ат салышкан. Хоккей оюнчуларынын арасынан Чехия курама командасы жакшы оюн көрсөтүп, Орусияга жеңиш алып келген.
Америка, Солт-Лейк-Сити, 2002- жыл, 8-24 февраль. 78 өлкөдөн 2600 спортчу ат салышып, 15 спорттун түрүнөн 78 алтын медаль коюлган. Бул эң ызы- чуулуу олимпиада болуп саналат. Себеби ушул оюнда допинг кабыл алган спортчулардын саны аябай көп болуп, оюндан четтелиген спортчулар да көп болгон.
2006- жылы 10-26- февралга чейин Италияда болуп өткөн. 80 өлкөдөн 2500 спортчу ат салышкан. Олимпиаданын ачылыш аземине арналган шоу мыктылыгы менен элдин эсинде калган. Жалпы эсеп менен биринчи орунду Германия алган.
Канадада 2010- жылдын 12-28- февралында болуп өткөн. 82 өлкөдөн 2500 спортчу катышып, Канада 14 алтын менен биринчи орунга ээ болгон.
2014- жыл, Орусия, Сочи. Ачылыш аземи 7 -февралда болуп өттү. Даярдык эң жогорку деңгээлде. Ачылышы аябай мыкты болду. Дүйнөдөгү эң кымбат олимпиада болуп тарыхта кала турган болду. Анткени 52 млрд. доллар сарпталганын айтышууда. Бул олимпиаданын жеңүүчүсү кайсыл өлкө болот аны таймаш бүткөндөн кийин көрөбүз. Баса, бул олимпиадага Кыргызстандын атынан жалгыз лыжачы Дмитрий Трелевский барды. Канчанчы орунга ээ болот, ал спортчунун багынан.